Կարլ Ռուլիե

Կարլ Ֆրանցևիչ Ռուլիե (), ռուս բնախույզ, կենսաբան էվոլյուցիոնիստ։ Ավարտել է բժշկավիրաբուժական ակադեմիայի Մոսկվայի բաժանմունքը (1833)։ Եղել է Մոսկվայի համալսարանի պրոֆեսոր (1840-ից)։ Սկզբնական շրջանում զբաղվել է Մերձմոսկովյան ավազանի երկրաբանական և հնէաբանական ուսումնասիրությամբ։ Ապացուցել է կենդանի ձևերի էվոլյուցիայի պատճառական կախվածությունը միջավայրի պայմանների փոփոխությունից։ Մինչև Չ․ Դարվինի «Տեսակների ծագումը» գրքի երևան գալը, Ռուլիեն ցույց է տվել (1852), որ կենդանիների նոր ցեղերի ստացման և կլիմայավարժեցման փորձը խիստ կարևոր է բնական պայմաններում ընթացող էվոլյուցիայի պրոցեսը հասկանալու համար։ Նա գտնում էր, որ ժառանգականությունը որոշվում է պատմականորեն առաջացած պայմաններով, իսկ փոփոխականությունը օրգանիզմի հարմարվածության պրոցեսն է գոյության պայմաններին։ Հանդես է եկել մետաֆիզիկական հայացքների դեմ, հերքել տեսակների անփոփոխության ուսմունքը, ստեղծել կենդանաբան-էվոլյուցիոնիստների գիտական դպրոց։

Ծանոթագրություններ 

Ռուս կենսաբաններ
Մոսկվա քաղաքում մահացածներ
Մոսկվայի պետական համալսարանի դասախոսներ
Ռուս կենդանաբաններ
Ռուս բնախույզներ
Ռուս բնագետներ
Բժշկական գիտությունների դոկտորներ